Tervehdys Maan lapsilta.
...välitämme Kanadan hallituksen ja kansan tervehdyksen -
ulkoavaruuden asukkaille...
Mielestäni elämän,
etenkin älyllisen elämän etsiminen avaruudesta -
on tärkeä filosofinen, tieteellinen ja inhimillinen kysymys.
ASTRONOMI, KOSMOLOGI, ASTROFYYSIKKO,
KIRJAILIJA JA TIEDETOIMITTAJA
Olemme kuitenkin vasta etsintöjen alussa.
Carl Sagan ehdotti -
tervehdyskortin lähettämistä naapureillemme kosmokseen.
Idea oli edellä aikaansa,
sillä emme ole tavanneet naapureitamme,
jotka ovat valtavassa avaruudessa.
Emme ole vieläkään, mutta pääsemme koko ajan lähemmäksi.
MAAN ÄÄNIÄ
Tervehdykseen sisältyi sanoja ja kuvia,
mutta myös näkyjä ja ääniä kallisarvoiselta planeetaltamme.
1. PUOLI - NASA - USA - MAAPALLO
Se on kuin pulloposti,
jonka lähetimme tähtienvälisen avaruuden mereen.
Se kulkee yhä -
noin 17 kilometriä sekunnissa kohti tuntematonta.
Sagan sanoi: "Teemme maailmastamme merkittävän -
rohkeilla kysymyksillämme -
ja syvällisillä vastauksillamme."
Hän ei pelännyt esittää erikoislaatuisia väitteitä,
kunhan niiden tukena olivat erikoislaatuiset todisteet.
Emme ehkä kuule vielä vähään aikaan siitä avaruusolennosta,
joka on löytänyt pullopostimme.
Sen sijaan että odottaisimme kuulevamme muualla olevasta elämästä,
lähdemme etsimään sitä.
Aloitetaan täältä,
Mauna Kean huipulta Havaijilta,
jossa W. M. Keck -observatorio tutkailee kirkasta yötaivasta.
Carl Sagan tiesi saman kuin tutkimusmatkailijat.
Kun ymmärrämme naapureistamme enemmän,
ymmärrämme enemmän itsestämme -
ja paikastamme maailmankaikkeudessa.
Saganin vision tuntee parhaiten Lisa Kaltenegger,
Carl Sagan Instituten johtaja Cornellin yliopistossa.
Carl Sagan ja hänen tieteellinen lähestymistapansa innoittivat minua.
Käytämme monia tieteenaloja:
tähtitiedettä, kemiaa, biologiaa, insinööritieteitä ja monia muita,
jotta voimme luoda tutkimusvälineet -
ymmärtääksemme paikkamme tässä kiehtovassa maailmankaikkeudessa.
Ennen kuin Voyager-luotain poistui Aurinkokunnastamme,
se teki merkittäviä löytöjä.
Se todisti, että on suhtauduttava avomielisemmin siihen,
mistä etsimme elämää.
Vuonna 1980 Voyager saavutti Saturnuksen, raivoisien vety- ja heliummyrskyjen täyttämän pallon.
Sieltä ei voinut löytää elämää.
Voyager käänsi kurssinsa kohti yhtä Saturnuksen 62 kuusta -
ja otti ensimmäiset lähikuvat -
Saturnuksen suurimmasta kuusta Titanista.
Näkymät hämmästyttivät astronomeja.
Titanin tiivis ilmakehä koostui enimmäkseen typestä.
Noin 24 vuotta myöhemmin Cassini-luotain paljasti vielä enemmän.
Titanin pinnalla on valtavia hiilivetyjärviä,
joista voi rakentua aminohappoja ja proteiineja.
Cassini jatkoi retkeään avaruudessa.
Se löysi jäätyneen ulkovartioaseman Enceladusin.
Tämä kuu näytti olevan umpijäässä -
kuin kuollut jääpallo,
kunnes sen etelänavan lähellä havaittiin jotain ällistyttävää:
valtavia vesipurkauksia,
jotka syöksyivät jään raoista.
Enceladusin jäätyneen pinnan alla oli nestemäinen valtameri.
Kävi ilmi, että Maa -
ei ole ainoa, jossa on vettä, niin kuin ennen luultiin.
Maassa vesi on elintärkeä elämän kannalta.
Sitä on planeetallamme runsaasti, ja jokainen eläin, kasvi -
ja elämänmuoto tarvitsee sitä selviytyäkseen.
Elämä syntyi meressä.
Vesi on olemassaolon elinehto.
Maan nestemäinen vesi on elintärkeää siinä eläville elämänmuodoille -
samoin kuin vettä käyttäville lajeille.
Kun etsimme avaruudessa maailmoja, joissa elämä olisi mahdollista,
nestemäinen vesi on elintärkeä merkki.
Jos maailmassa on nestemäistä vettä, siellä saattaa olla elämää.
Polynesialaisten merenkävijöiden löytämä -
Havaiji on Tyynenmeren eristyneimpiä saariryhmiä.
Saaret muotoutuivat pinnalle kuplineesta magmasta,
josta tuli jäähdyttyään vuoria.
Jokaiseen uuteen laavapurkaukseen -
kehittyi häikäisevän vaihteleva kasvi- ja eläinkunta maanpinnalle -
ja merenpinnan alle.
Yli 25 000 lajia tekevät tästä -
yhden dynaamisimmista elinympäristöistä.
Se on elämän kestokyvyn laboratorio.
Biologi Chris Johns -
tuntee Havaijin eläin- ja kasvikunnan todella hyvin,
myös joitakin mahtavia -
ja äärimmäisiä esimerkkejä elossa pysyttelemisestä.
Karu laavakivimaisema.
Täältä ei odottaisi löytävänsä ensimmäisenä elämää.
Luonto on kuitenkin piilottanut sinne muutaman yllätyksen.
Nämä laavatunnelit ovat kilometrien mittaisia.
Ne syntyivät, kun laava virtasi pois muinaisen tulivuorenpurkauksen jälkeen -
kovettuneen pinnan alla.
Tämä on mahtavaa. Aivan uusi Havaiji, jota en ole nähnyt.
Salainen, piilossa oleva Havaiji.
Pysyttäydy vasemmalla.
Se on suoraan edessä.
Tässä ylösalaisessa paikassa -
on katsottava ylös, jotta näkee mahtavan ohia-puun juuret.
Ne ovat kauniita,
kun ne roikkuvat luolien sisällä kuin kimaltavat jalokivet.
Voimme tutkia mikrorakennelmia.
Ne kimaltavat,
koska ne ovat veden peitossa.
Ilmankosteus on tiivistynyt niihin.
Elämä tarvitsee selviytyäkseen nestemäistä vettä,
mutta ohia-puu näyttää, että se voi olla kekseliäs -
etsiessään vettä.
-...tiedonkeruutamme varten. -Selvä.
Tämä on Haleakala-laakso Mauin saarella.
NASA kokeilee Mars-mönkijöitään tällaisessa avaruusmaisessa maastossa,
ennen kuin lähettää ne punaiselle planeetalle.
Täkäläinen maaperä koostuu kuonasta.
Ollaan parin kilometrin korkeudessa.
Sää on kuiva, aurinkoinen,
tuulinen ja jäätävän kylmä.
Siellä ei odottaisi luontoäidin alkavan luoda puutarhaa.
Tämä on haleakalanlaavakalpa.
Sen paksut lehdet varastoivat vettä, ja ne ovat pienten karvojen peitossa.
Karvat keräävät kuivan ilman kosteuden -
ja siirtävät sen nestemäisenä vetenä juuriin.
Nestemäinen, tuulen mukana kulkeutuva -
tai maaston poikki virtaava vesi -
tekee Maasta kukoistavan paratiisin elämälle.
Vesi, hieman hiiltä -
ja auringosta saatua energiaa -
ovat yksinkertaisia aineksia, jotta elämä kukoistaisi.
Vedenalaisen maailman kanjoneissa -
ei ole auringonvaloa, ja vedenpaine on -
yksinkertaisesti sanottuna murskaava.
Siitä huolimatta -
parin kilometrin syvyydessä -
löytyy kukoistavaa elämää.
Hydrotermisistä aukoista vuotaa kuumaa lämpöä ja mineraaleja -
Maan ytimestä.
Niitä sanotaan mustiksi savuttajiksi. Niistä purkautuu rikkipilviä,
jotka ovat meistä myrkyllisiä ja pahanhajuisia,
mutta täällä viihtyville syvänmeren bakteereille -
sellainen on hyvää ravintoa.
Jos täällä pimeässä ja korkeapaineisessa valtameren syvyydessä voi olla elämää,
entä sitten muualla olevat valtameret,
kuten Enceladusista löydetty?
Olemme tutkineet vuosikausia -
Aurinkokuntamme planeettoja löytääksemme elämää.
Mutta ehkä jokin kuu vahvistaa sen, että emme ole yksin.
Joissakin kuissa on kaikki elämälle tärkeät ainekset,
vettä, hiiltä ja energiaa.
Ei energiaa Auringosta tai tulivuorista,
vaan valtavista jääkuoren alla olevista vuorovesiaalloista,
joita liikuttaa Saturnuksen jättimäinen painovoima.
Seuraavana ovat kaasujättiläisen Jupiterin kuut.
Ganymede,
Aurinkokunnan suurin kuu.
Tämä iso kaveri on jääkuoren peitossa.
Kuoren alla piilee hämmästyttävä yllätys.
Kenties enemmän suolavettä kuin Maan valtamerissä yhteensä.
Mikä odottaa naapurimme Marsin pinnalla?
Mars Reconnaissance Orbiter -luotain -
on ottanut nämä kuvat.
Niistä näkee, että punainen planeetta on pintamaan peitossa.
Kun NASAn mönkijä Curiosity -
kaivoi ensimmäisen kauhallisen punaista maata,
geologeista se näytti yllättävän tutulta,
kuin multa Havaijilla.
Marsissa on valtavasti vettä,
joka on jäätynyt napa-alueilla ja hautautunut maaperään.
Vesi, hiili ja Auringon energia.
Kaikki elämän perusedellytykset ovat täällä.
Sen takia biologit -
eivät yllättyisi, jos Marsista löytyisi elämää,
ei lentäviä lautasia ja sädeaseita,
mutta silti kiehtovaa, mikroskooppista ja hyvin todellista elämää.
Niiden olisi oltava sinnikkäitä,
kestettävä äärimmäisiä lämpötiloja -
ja jatkuvaa avaruudesta tulevaa säteilyä.
Omalla planeetallamme on magneettikenttä ja paksu ilmakehä,
joka suojaa meitä tappavalta kosmiselta säteilyltä.
Kun me ihmiset pääsemme Marsiin,
tarvitsemme paljon teknologiaa vain selviytyäksemme elossa.
Mutta jotkut Maan asukit -
kukoistaisivat punaisella planeetalla.
Karhukainen on hyvä esimerkki -
äärimmäisestä selviytyjästä.
Se on kuin pieni veden Bear Grylls.
Kaikkein vaikeimmassa kokeessa nämä herttaiset pikku kaverit -
laukaistiin jäätyneeseen ulkoavaruuden tyhjyyteen,
ja niihin kohdistui voimakas kosminen säteily.
Se olisi vaarallista ihmisille, mutta ei karhukaisille.
Saan jatkuvasti muistutuksia elämän sinnikkyydestä.
Ehkä elämä Aurinkokunnassamme on yleisempää kuin ymmärrämmekään.
Vuonna 2022 ESAn avaruusalus tutkii tarkemmin -
Jupiterin kuuta Europaa ja sen salaperäisiä punaisia railoja.
Jään läpäisevä tutka näyttää, mitä tämän oudon arpisen maailman -
pinnan alta löytyy.
Astrobiologit etsivät avaruudesta elämän mahdollistavia olosuhteita.
Heidän etsintänsä ei pääty omalle takapihallemme.
Aurinkokuntamme ulkopuolella -
odottavat todella jännittävät tutkimuslöydöt.
Nämä ovat "Luomisen pilarit",
valtavat kaasu- ja pölypilvet.
Tämä pölypilvi on tähtitehdas omassa Linnunrata-galaksissamme.
Tällaisissa huikeissa paikoissa -
luonto kehittää miljardeja tähtiä.
Niiden tähtien ympärillä on -
ehkä jopa sata miljardia planeettaa.
Niillä planeetoilla on mahdollisuuksia.
Jotkut jo löytämämme planeetat ovat paljon vanhempia kuin Maa.
Jotkut maailmat ovat yli kaksi kertaa Maata vanhempia.
Jos sellaisilla planeetoilla on elämää,
se on saattanut kehittyä paljon pidemmälle kuin meillä.
Kepler-teleskooppi -
on mahtava planeettojen metsästäjä, joka on jo löytänyt -
yli puolet tiedetyistä planeetoista Aurinkokuntamme ulkopuolella.
Mutta miten?
Erikoislaatuisen herkkä Kepler pystyy kohdistumaan kaukaisiin tähtiin -
ja havaitsemaan, kulkeeko niiden editse jotain,
pikku täpliä, jotka himmentävät hieman tähden valoa.
Pikku täplät ovat planeettoja.
Toimittuaan vasta kuukauden Kepler löysi ensimmäiset valtavat planeetat,
jotka ovat suurempia kuin Jupiter.
Vaikka niitä onkin vaikeampi löytää, Kepler on löytänyt vähitellen -
yhä enemmän pieniä planeettoja,
joiden joukossa voi olla ensimmäisiä Maan kaltaisia maailmoja.
Hämmästyttävää on myös se, että Kepler on löytänyt -
planeetat tutkiessaan vain pientä osaa galaksista.
Kepler keskittyi aiemmin tiettyyn Linnunradan alueeseen,
joka kattoi vain kaksi prosenttia yötaivaasta.
Se on löytänyt tältä alueelta tuhansia muita aurinkoja kiertäviä planeettoja.
Tämä olisi ollut Carl Saganin toteutunut unelma.
Kun Kepler on löytänyt todisteita uudesta planeetasta,
data annetaan astronomeille täällä Havaijilla.
Valtaisat teleskoopit voivat vahvistaa Keplerin löydökset.
Kun asia on vahvistettu,
teleskoopit voivat edetä pidemmälle ja tarkkailla kaukaisia planeettoja.
Yli 120 valovuoden päässä oleva -
pieni punainen täplä on ensimmäinen tuntematon planeetta,
jonka ihmiset ovat nähneet.
Sen massa on lähes 13 kertaa suurempi kuin Jupiterilla,
ja se kiertää omaa emotähteään.
Kaukaisia planeettoja tutkitaan yhä tarkemmin.
VAHVISTETTU
Kun teleskoopeistamme tulee älykkäämpiä ja tehokkaampia,
saatamme jopa havaita planeetan, jolla on pieni valokehä,
ilmakehä,
ja kenties kukoistava elinympäristö.
Lisa tuntee menettelytavan hyvin.
Itse asiassa hän määrittelee sen.
Kun valo suodattuu planeetan ilmakehän läpi,
se luo spektrisormenjäljen,
joka kertoo, onko planeetalla elämälle tärkeitä ominaisuuksia.
Elämme avaruustutkimuksen uutta kulta-aikaa.
Marsiin on lähetetty jo yli tusina avaruusalusta.
Jos siellä on elämää, löydämme sen.
Elämälle suotuisia olosuhteita löytyy kaikkialta maailmankaikkeudesta.
Kun kykymme nähdä paranee,
paranee myös kykymme löytää ja oppia.
Messenger-luotain matkasi Merkuriukseen,
jonka pinnalta se löysi jäätynyttä vettä.
Juno-luotain lensi miljardi kilometriä Jupiterin kiertoradalle,
jossa se paljastaa kaasujättiläisen saloja.
Jättiläisen ydin saattaa olla kiinteä.
Se on piilossa pinnalla raivoavien myrskyjen alla.
Laskeuduimme luotaimella myös komeetan pinnalle,
kun komeetta lensi tienoomme halki pitkällä matkallaan Auringon ympäri.
Löysimme sieltä jotain hämmästyttävää -
ja ihmisen elämälle elintärkeää: happea.
Tutkijat ovat vihdoinkin löytäneet -
Maan kaltaisen planeetan viereisessä aurinkokunnassa.
Planeetan nimi on Proxima b.
Se ei voisi muistuttaa enempää kotia.
Kuvitelkaa, että saatamme pian löytää mantereita, valtameriä -
ja ensimmäisen merkin elämästä tuntemattomissa maailmoissa.
Carl Sagan pyysi meitä tekemään niin.
Ihmisten pyrkimykset ja uteliaisuus auttavat ymmärtämään paremmin -
tarkoituksemme maailmankaikkeudessa.
Kun lähdemme Maan otteesta avaruuteen,
olemme yhtenäinen joukko.
Edustamme koko ihmiskuntaa.
Elämä avaruudessa voi olla mikroskooppista tai riittävän älykästä -
löytämään Voyagerin -
ja kuuntelemaan pullopostiamme.
"Aurinkokuntamme ulkopuolella -
tuhannet uudet maailmat odottavat löytämistään."
Tervehdys Maan lapsilta.
...välitämme Kanadan hallituksen ja kansan tervehdyksen -
ulkoavaruuden asukkaille.
GEORGELLE